मनोज र महेश विजयी
मनोज नेपाल, महेश श्रेष्ठ, बबी चन्द, माधव भण्डारी, मनोजविक्रम शाहले याक एन्ड यती टेनिस प्रतियोगितामा सोमबार सफलता हात पारेका छन् । ४५ वर्षमाथि मनोजले धीरज राईलाई ६–३, १–६, १०–६ को सेटमा हराए ।
काठमाडौँ — मनोज नेपाल, महेश श्रेष्ठ, बबी चन्द, माधव भण्डारी, मनोजविक्रम शाहले याक एन्ड यती टेनिस प्रतियोगितामा सोमबार सफलता हात पारेका छन् । ४५ वर्षमाथि मनोजले धीरज राईलाई ६–३, १–६, १०–६ को सेटमा हराए ।आयोजक याक एन्ड यती टेनिस कोर्टमा दोस्रो दिन महेशले अनुज बाँस्तोलालाई ६–१, ६–२ ले, बबीले अर्जुन गुरुङले ७–५, ६–४ ले, महादेवले मिओ झीलाई ६–०, ६–० ले र मनोजविक्रमले राजु गुरुङलाई ६–१, ६–२ ले पराजित गरे । उत्तम बोगटीले तेन्जिङ शेर्पाबाट वाकओभर पाए । ३५ वर्षमाथि सीमान्त गुरुङ, हुम आले, देव क्षेत्री, महादेव भण्डारी, दीप राणा, डम्बर पुन, लक्ष्मण तामाङ, अमित गुरुङ, सोम राणा, जन्मजय राणा, रन्जन श्रेष्ठ, सुरज लोहनी, भीष्मजंग गुरुङ, विपिन मल्ल श्रेष्ठ विजयी भएका छन् । डबल्सतर्फ डिगेन्द्र र महेश श्रेष्ठको जोडीले भीआर पौडेल र राज घिमिरेको जोडीलाई ६–०, ६–२ ले हरायो । 